**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ԴԱՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի անհրաժեշտությունը**

 ՀՀ Սահմանադրական դատարանի նախագահի՝ ՀՀ վարչապետին ուղղված ս.թ. հուլիսի 27-ի N ՍԴՆ-176 գրությամբ ներկայացվել է Վճռաբեկ դատարանի որոշման հիման վրա ՍԴ նախկին դատավոր Ալվինա Գյուլումյանին չվճարված հավելավճարի գումարը փոխհատուցելու անհրաժեշտության մասին: Միաժամանակ ներկայացվել է հիմնավորում առ այն, որ ՀՀ պետական բյուջեով ՀՀ Սահմանադրական դատարանի համար նախատեսված միջոցները բավարար չեն վճռով նախատեսված գումարը վճարելու համար, ուստի առաջարկվել է նշված գումարի վճարումն ապահովել ՀՀ պետական բյուջեով նախատեսված ՀՀ կառավարության պահուստային ֆոնդի միջոցների հաշվին:

Այս կապակցությամբ ստացվել է ՀՀ վարչապետի պաշտոնակատարի 2021թ. հուլիսի 29-ի N 02/16.10/25663-2021 հանձնարարականը, որով հանձնարարվել է՝ ՀՀ սահմանադրական դատարանի հետ քննարկել և ՀՀ 2021 թվականի պետական բյուջեով վերջինիս հատկացված միջոցներից վերաբաշխում կատարելու անհնարինության հիմնավորման դեպքում Վարչապետի աշխատակազմ ներկայացնել ՀՀ կառավարության պահուստային ֆոնդից գումարի հատկացման առաջարկություն:

Համաձայն նշված հանձնարարականի վերաբերյալ ստացված ՀՀ Սահմանադրական դատարանի աշխատակազմի ղեկավարի 2021թ. հուլիսի 30-ի N Ա/0980-2021 գրության, ինչպես նաև ՀՀ ֆինանսների նախարարության գանձապետական համակարգում առկա տվյալների, ՀՀ 2021 թվականի պետական բյուջեով հատկացված միջոցների գծով 2021թ. օգոստոսի 3-ի դրությամբ առկա մնացորդային գումարները ինչպես ՀՀ Սահմանադրական դատարանի պահպանման ծախսերի, այնպես էլ ՍԴ պահուստային ֆոնդի գծով բավարար չեն նշված գումարը վճարելու համար:

Ելնելով վերոգրյալից, ներկայացվում է ««Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և Հայաստանի Հանրապետության սահմանադրական դատարանին գումար հատկացնելու մասին» Հայաստանի Հանրապետության կառավարության որոշման նախագիծը:

1. **Ընթացիկ իրավիճակը և խնդիրները**

 ՀՀ վճռաբեկ դատարանն իր 2021թ. հունիսի 11-ի ՎԴ/9375/05/18 որոշմամբ մասնակիորեն բավարարել է ՍԴ նախկին դատավոր Ալվինա Գյուլումյանի վճռաբեկ բողոքը և պարտավորեցրել ՍԴ աշխատակազմի ղեկավարին` Ալվինա Գյուլումյանին 09.04.2018 թվականից մինչև 26.06.2020թվականն ընկած ժամանակահատվածի համար լրացուցիչ վճարել հավելավճար՝ ամսական 601,943.0 դրամի չափով: Նշված ժամանակահատվածի համար վճարման ենթակա գումարը կազմում է շուրջ 16.9 մլն դրամ: ՀՀ պետական բյուջեով ՀՀ սահմանադրական դատարանին հատկացված միջոցների հաշվին նշված գումարի վճարումը կատարելու անհնարինության պատճառով, ՀՀ սահմանադրական դատարանի նախագահը դիմել է ՀՀ վարչապետին` նշված գումարը ՀՀ կառավարության պահուստային ֆոնդից հատկացնելու նպատակով:

1. **Կարգավորման նպատակը**

 Նախագծով նախատեսվում է ՀՀ 2021թ. պետական բյուջեով նախատեսված ՀՀ կառավարության պահուստային ֆոնդի միջոցների հաշվին 2021թ. ինն ամսում 16,857.6 հազար դրամ հատկացնել ՀՀ Սահմանադրական դատարանին՝ ՀՀ վճռաբեկ դատարանի 2021 թվականի հունիսի 11-ի ՎԴ/9375/05/18 որոշմամբ նախատեսվող փոխհատուցման գումարը ՍԴ նախկին դատավոր Ալվինա Գյուլումյանին վճարելու նպատակով:

1. **Ակնկալվող արդյունքը**

 Նախագծի ընդունման արդյունքում կապահովվի ՀՀ վճռաբեկ դատարանի 2021 թվականի հունիսի 11-ի ՎԴ/9375/05/18 որոշման պահանջը:

1. «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և Հայաստանի Հանրապետության սահմանադրական դատարանին գումար հատկացնելու մասին» ՀՀ կառավարության որոշման նախագծի ընդունումը կհանգեցնի ՀՀ 2021թ. պետական բյուջեի ծախսերի ավելացման շուրջ 16.9 մլն դրամի չափով: Միաժամանակ, նախագծի ընդունումը չի հանգեցնում եկամուտների նվազեցման:
2. **Նախագծի մշակման գործընթացում ներգրավված ինստիտուտները և անձիք**

Ներկայացված որոշման նախագիծը մշակվել է ՀՀ ֆինանսների նախարարության կողմից:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ԴԱՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**««Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանա:**